**ΖΩΪΚΗ ΠΑΡΑΓΩΓΗ**

**ΤΡΑΠΕΖΑ ΘΕΜΑΤΩΝ ΚΕΦΑΛΑΙΟ 9**

**20259**

**2.2 Μία από τις φροντίδες της υγιεινής των ζώων είναι και οι απολυμάνσεις.**

**α.** Για ποιο λόγο γίνονται οι απολυμάνσεις (μονάδες 6);

**β.** Με ποια μέσα πραγματοποιούνται οι απολυμάνσεις (μονάδες 6);

**Απαντήσεις:**

**2.2**

**α.** Οι απολυμάνσεις είναι μία απαραίτητη εργασία, κατά περιόδους, για καταστροφή διαφόρων μικροβίων που αυξάνονται στο περιβάλλον των ζώων.

**β.** Οι απολυμάνσεις γίνονται με διάφορα μέσα, φυσικά (ζεστό νερό, ήλιος κ.λπ), χημικά (διάφορα απολυμαντικά-υγρά ή αέρια) ή βιολογικά (π.χ. βιολογική απολύμανση «χώνεμα»

κόπρου).

**22129**

**2.1 Τα στοιχεία του στάβλου επηρεάζουν καθοριστικά το περιβάλλον όπου ζουν τα ζώα, άρα την υγεία και την απόδοσή τους.**

**α.** Να αναφέρετε πέντε (5) στοιχεία που πρέπει να λαμβάνονται υπόψη για τη σωστή κατασκευή του στάβλου (μονάδες 10).

**β.** Να αναφέρετε δύο (2) εργασίες που αφορούν στην καθημερινή καθαριότητα του στάβλου (μονάδες 2).

**2.2 Τα υγρά απόβλητα των κτηνοτροφικών μονάδων μπορούν να μολύνουν το έδαφος και τα υπόγεια νερά της περιοχής.**

**α.** Τι προβλέπεται από τη νομοθεσία για τη διαχείριση των αποβλήτων στις χοιροτροφικές και στις πτηνοτροφικές μονάδες (μονάδες 8);

**β.** Πώς γίνεται η διαχείριση των αποβλήτων, στις αιγοπροβατοτροφικές μονάδες (μονάδες 5);

**Απαντήσεις:**

**2.1**

**α.** Τα στοιχεία του στάβλου : 1) τοποθέτηση, 2) προσανατολισμός, 3) μορφή, 4) διαστάσεις, 5) κατασκευή, επηρεάζουν καθοριστικά το περιβάλλον όπου ζουν τα ζώα, άρα την υγεία και την απόδοση αυτών.

**β.** Οι καθημερινές εργασίες καθαριότητας του χώρου των ζώων, αφορούν: 1) την καθαριότητα του εξοπλισμού και 2) τις απαιτούμενες εργασίες, για την απομάκρυνση ή τον χειρισμό των αποβλήτων των ζώων, στερεών (κόπρος) και υγρών (ούρα).

**2.2**

**α.** Συνήθως επιβάλλεται στις χοιροτροφικές μονάδες, η επεξεργασία των υγρών τους αποβλήτων, που αναφέρεται σαν βιολογικός καθαρισμός τους. Τα ίδια ισχύουν και στα απόβλητα πτηνοτροφικών μονάδων, ειδικά ορνίθων, που εκτρέφονται σε κλωβοστοιχίες.

**β.** Μικρότερο πρόβλημα αντιμετωπίζουν οι αιγοπροβατοτροφικές μονάδες. Σε αυτές τις μονάδες, τα απόβλητα είναι στερεά και η διάθεσή τους γίνεται με συγκέντρωσή τους σε κοπροσωρούς, όπου συνήθως αφήνονται να «χωνέψουν» και ακολούθως διατίθενται, για οργανική λίπανση των καλλιεργειών.